Nýi Beitir NK í höfninni í Skagen áður en var haldið heim á leið . Ljósm. Karl Jóhann BirgissonHinn nýi Beitir mun sigla inn Norðfjörð kl. 11 á Þorláksmessu . Eru íbúar hvattir til að leggja leið sína niður á hafnarbakkann í miðbænum til að fagna skipinu enda um að ræða stærsta harða pakka sem Norðfirðingar hafa fengið um jól . Beitir mun við komuna sigla um fjörðinn svo allir geti virt fyrir sér hið glæsilega skip . Sunnudaginn 27. desember verður móttökuathöfn í skipinu kl. 15 og það verður síðan til sýnis til kl. 17 . Allir eru þá hjartanlega velkomnir um borð . Beitir er stærsta uppsjávarskip í eigu Íslendinga og reyndar stærsta skip sinnar tegundar sem stundar veiðar í norðanverðu Atlantshafi . Árið 1973 festi Síldarvinnslan kaup á Berki sem þá var stærsta uppsjávarskip í eigu Íslendinga . Þegar Börkur var væntanlegur til landsins hinn 10. febrúar árið 1973 sagði Jóhann K. Sigurðsson , þáverandi útgerðarstjóri Síldarvinnslunnar , að hann væri svo ótrúlega stór að það liði yfir hálfan bæinn þegar hann kæmi siglandi fyrir Eyrina . Til gamans er fróðlegt að bera saman þessi tvö skip : Stærð 750 tonn ( mest 1.150 síðar ) Aðalvél Börkur NK ( Stóri-Börkur ) kemur til hafnar með fyrsta fullfermið í febrúar 1973 . Ljósm. Guðmundur Sveinsson Síldarvinnslan hf. er í dag eitt af stærstu og öflugustu sjávarútvegsfyrirtækjum landsins og byggir starfsemin á yfir 60 ára reynslu í fiskvinnslu og útgerð . Fyrirtækið er það stærsta á Íslandi í veiðum og vinnslu á uppsjávarfiski og stærsti framleiðandi á fiskimjöli og lýsi á Íslandi .